Sir Elton John træder 5. juli på scenen i Skovdalen i Aalborg. Det skriver Aalborg Kongres og Kulturcenter i en pressemeddelelse. Koncerten i Aalborg er en del af Elton John verdensturné, som han i øjeblikket er på. Turneen består af 55 koncerter verden over og er kommet på benene, fordi det i år er 40 år siden Elton John udkom med sit mest succesfulde album nogensinde - "Goodbye Yellow Brick Road." 66-årige Elton John har været særdeles musikalsk anlagt allerede fra barnsben og har i dag stadig rekorden for flest solgte singler. Da han udgav Candle In The Wind i 1997, som en hyldest til dengang netop afdøde Prinsesse Diana. Dengang solgte singlen 33 millioner eksemplarer. Elton John har tidligere spillet i Aalborg. I 2004 gav han koncert i Aalborg Kongres og Kulturcenter.
Skovrock bliver stop på verdensturné.